CELEX: 62019CN0629
Language: sk
Date: 2019-08-23 00:00:00
Title: Vec C-629/19: Návrh na začatie prejudiciálneho konania, ktorý podal Landesverwaltungsgericht Steiermark (Rakúsko) 23.augusta 2019 – Sappi Austria Produktions-GmbH & Co KG und Wasserverband „Region Gratkorn-Gratwein“

25.11.2019   
            
            
               SK
            
            
               Úradný vestník Európskej únie
            
            
               C 399/23
            
         
      Návrh na začatie prejudiciálneho konania, ktorý podal Landesverwaltungsgericht Steiermark (Rakúsko) 23. augusta 2019 – Sappi Austria Produktions-GmbH & Co KG und Wasserverband „Region Gratkorn-Gratwein“
      (Vec C-629/19)
      (2019/C 399/27)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesverwaltungsgericht Steiermark
      
         Účastníci konania pred vnútroštátnym súdom
      
      
         Žalobcovia: Sappi Austria Produktions-GmbH & Co KG, Wasserverband „Region Gratkorn-Gratwein“
      
         Dotknutý orgán: Landeshauptmann von Steiermark
      
         Prejudiciálne otázky
      
      
                  1.
               
               
                  Má sa čistiarenský kal v kontexte výnimky podľa článku 2 ods. 2 písm. a) smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (1) v spojení so smernicou Rady 91/271/EHS z 21. mája 1991 o čistení komunálnych odpadových vôd a/alebo so smernicou o čistiarenskom kale v znení nariadenia Európskeho parlamentu a Rady (ES) č. 1137/2008 z 22. októbra 2008 (2) považovať za odpad?
               
            
                  2.
               
               
                  V prípade, že odpoveď na prvú otázku bude kladná:
                  
                               
                           
                           
                              Umožňuje článok 6 ods. 1 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc kvalifikáciu určitej látky ako vedľajší produkt v zmysle pojmu odpad podľa práva Únie, ak sa k tejto látke z procesno-technických dôvodov v nepatrnej miere pridali iné látky, ktoré by sa inak považovali za odpad, pokiaľ to nemá žiadny vplyv na zloženie látky ako celku a znamená to značnú výhodu pre životné prostredie?
                           
                        
            
         (1)  Ú. v. EÚ L 312, 2008, s. 3.
      
         (2)  Ú. v. EÚ L 311, 2008, s. 1.